Ich, Albrecht von Rinach, beken̄ offenlich mitt disem brieff, als den̄ wilent dˀ edel und streng her Hēman von Rinach, ritter, min lieber herˀ und vatter seliger gedaͤchtnisse, den erwirdigen, geistlichn̄ minē
frowen und den Barfuͦssen zuͦ Kùngsfeld sechs mùtt kernengelts, jetwedˀm cōvent halb, uss dem kasten ze Wildistein zuͦ jarzit wilent der edeln frow Sophien von Landembˀg, geborn von Homburg, minˀ
liebn̄ muͦmen, saͤliger gedaͤchtnisse, umb hundˀt und zwentzig guldin houptguͦts zuͦ widerkouff vˀschribē hàt nach in̄halt des briefs darùbˀ gebē, ✳ dero mir der halbteil, ist drig mùtt kˀnengelts, namlich die,
so minē frowen gehorten, ✳ zuͦ minem teil, als min bruͦdˀ Uͦlrich von Rinach, selig, und ich geteilt habent, ✳ zezaln zuͦgepurt, ✳ und die andˀn drig mùtt, die den barfuͦssen gehoͤrent, ✳ dem selbn̄ minē bruͦdˀ
und jetz sinen erben, minē vettˀn, ✳ ich ouch die drig mùtt, mir zuͦgehorent, ettwas jaren zalt ✳ und aber entsitzen hab, das soͤlichs hinfùr sunder von minen erbn̄ nitt als vˀrichtlich beschechn̄ und dadurch
das jarzit ze begand gesumpt werden odˀ abgan moͤcht. ✳ das zevˀkomend han ich, obgen̄tˀ von Rinach, nach guͦtˀ, zitlicher vorbetrachtūg fùr mich un̄ all min erben, die ich ouch mitt mir herzuͦ vestenklich verbind, die egen̄ drig mùtt kernengelts, mir zuͦgebùrent, ✳ den genempten minen frowen von Kùngsfeld ✳ mitt ir und sunder frow Ursulen von Mùlinē, klostˀfrowen und jetz pflegerin des jarzitampts daselbs, ✳ guͦten gunst, wissen, willen und benuͤgen usgeleit und inen und irm jarzitampt darub̄ und fùr zuͦ eigen und ewig einer uffrechtē, redlichen, ewigen gab geben namlich
ein guͤtli, gilt siben fiertel kernēgelts, gelegen ze Umiken, buwt jetz dˀ Meigˀ daselbs und vormaln hand es gebuwen Clewi Meiger und Ruͤdi Hartman und davor Peter und Hans Obenuss, item aber ✳
ein guͦt, gilt ein mùtt kernen und sibe schillīg haller gelts, ✳ gelegen ze Riniken, buwt ettwan Ruͤdi Dahindan und jetz buwt es Welti Schaffner daselbs, ✳ also und in solichen worten, das die obgen̄
min frowen, ir nachkomen und ir jarzitampt ze Kùngsfeld die jetzgen̄ gùlt und guͤter mitt aller ir nutzung, rechtūg, harkomen und zuͤgehoͤrd, namlich die eigenschafft un̄ all unser recht
daran, ✳ umb un̄ fùr soͤlich obgemeldet drig mùtt kernengelts fùr ledig eigen und ewig haben, ✳ den zinsz jerlich und ewklich innemen, nutzen, niessen und inallweg damitt tuͦn un̄ lassen soͤllēt
un̄ mogēt als mitt irm eignē guͦt un̄ als wir dahar getaͤn ✳ odˀ gewalt gehept habent zetuͦnd aͧn min, ✳ minˀ erbē und mengklichs von unser wegen sumen, irren und insprechen, ✳ doch mitt
den sundern fùrworten, das solich obgemeldet jarzit hinfùr jerlich und ewklich begangen werd nach in̄halt des obgemelten briefs und ir jarzitbuͦchs ✳ und ouch das mich noch min
erben der selb brieff, obgemeldet, ✳ soͤlicher gùlt und sach halb fùro nùtzit bind, sunder unser halb mitt disem brieff tod, hin und ab sie, ✳ ouch, ✳ so den barfuͦssen umb ir drig mùtt kernēgeltz,
obgemeldet, vō minē vettˀn, vorgenempt, odˀ irn erben uslegung odˀ gnuͦg beschicht, herusz gevolg und gantz abgetaͧn werd. ✳ ✳ und also entzich ich, obgen̄tˀ von Rinach, mich fùr mich und
min erben der obgen̄ zinsz, gùlt und guͤtern, namlich der eigenschafft und aller unser recht daran, als vor stat, ✳ und gib soͤlichs lidklich uff in un̄ zuͦ hand₎ minˀ frowen un̄ ir jarzitampt zuͦ
Kùngsfeld, damitt als vor stat zetuͦnd, und gelob ouch daruff fùr mich un̄ min erben, inen der gàb und uslegung also nach recht fùr mengklichs irrūg und anspràch recht weren zesind un̄ guͦt
werschaft zetuͦnd, so dick si des notdurftig sind odˀ werdēt, ✳ ouch disz alles wâr, staͤt un̄ vest zehalten und wider dhein ding heran geschriben niemer zekoment, redēt, werbēt noch tuͦnd ùbˀal
indhein wise, und vˀzich mich ouch daruff fùr mich un̄ min erben aller gewerd, besitzung, innemūg und darzuͦ und mitt alles des, so uns wider disz gab, disen brieff odˀ dhein ding
heran geschribē dheins wegs geschirmen sin, ✳ wir dawidˀ zeschirm un̄ hilff fùrzichen odˀ geniessen moͤchten ùbˀal indhein wise, und tuͤn disz alles also mitt mund, hand und wie das
hinfùr ewklich allerkreftēklichost bestàn sol und mag àn alles widertriben. ich tuͦn ouch hiemitt ab all brieff, roͤdel und kun̄tschaft, die ich um̄ soͤlich gùlt un̄ guͤter hab, so vrˀ die darub̄
wisent, also das die hin fùr mir un̄ minē erbē unhilflich, minē frowē un̄ irm jarzitampt unschedlich und nach in̄halt disz briefs bestan und sin, inen ouch soͤlich brieff, ob wir
dheinen hettē oder funden, der sunder darub̄ wiste, hinusz gevolgen soͤllent luter ân alle fùrwort und alles ungevarlich. in krafft und urkùnd disz briefs, daran ich, obgen̄ter
Albrecht von Rinach, des alles zewarem, vestē un̄ ewigem urkùnd min insigel fùr mich und min erbē, uns damitt diser sach zebewisent, offenlich gehenckt un̄ minē frowen den
also geben hab uff den ersten tag ougsten, nach Cristi gebùrt do man zalt vierzechenhundertfùnfzig und drù jar.